Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20308

4. FEJEZET – MEGELŐZŐ VÉDELMI INTÉZKEDÉSEK 4.1 Célkitűzés 4.1.1 A szerződő állam köteles intézkedéseket hozni, hogy azokat a fegyvereket, robbanó szerkezeteket, vagy jogellenes cselekmény elkövetésére alkalmas egyéb veszélyes készülékeket, cikkeket, vagy anyagokat, amelyek szállítása, vagy viselése tilos, semmiféle módon ne lehessen a nemzetközi repülésben résztvevő légi-jármű fedélzetére feljuttatni. 4.2 A bejutás ellenőrzésére vonatkozó intézkedések 4.2.1 A szerződő állam gondoskodni köteles róla, hogy a nemzetközi polgári repülést szolgáló repülőterein a légiforgalmi oldalra történő bejutást ellenőrizzék az illetéktelen behatolások megakadályozása érdekében. 4.2.2 A szerződő állam gondoskodni köteles róla, hogy a nemzetközi polgári repülést szolgáló, állam által kijelölt repülőterein a megfelelő hatóságok által végzett kockázat felmérés alapján védelmileg korlátozott területeket alakítsanak ki. 4.2.3 A szerződő állam gondoskodni köteles róla, hogy a személyek és járművek tekintetében azonosító rendszereket hozzanak létre annak érdekében, hogy megakadályozzák az illetéktelenek behatolását a légiforgalmi oldalra és a védelmileg korlátozott területekre. A légiforgalmi oldalra és a védelmileg korlátozott területekre történő belépési engedély megadása előtt, az azonosságot kijelölt ellenőrző pontoknál kell hitelesíteni. 4.2.4 A szerződő állam gondoskodjon róla, hogy a védelmileg korlátozott területekre kíséret nélküli belépésre engedélyezett utasokon kívül minden személy háttérellenőrzését elvégezzék mielőtt számára engedélyeznék a védelmileg korlátozott területekre történő kíséret nélküli belépést. 2007/70/II. szám 4.2.5 A szerződő állam gondoskodjon róla, hogy a védelmileg korlátozott területeken a légijárműhöz való engedély nélküli hozzáférés megakadályozása érdekében a légi-járművekhez, illetve a légi-járművektől közlekedő személyek és járművek mozgását felügyeljék. 4.2.6 A szerződő állam gondoskodjon róla, hogy a repülőtér védelmileg korlátozott területeihez kíséret nélküli belépésre jogosított nem utas személyek legalább egy részét és magukkal vitt cikkeiket szűrjék. Arányukat a vonatkozó nemzeti hatóságok által elvégzett kockázat elemzéssel összhangban kell meghatározni. 4.2.7 Ajánlás. – A szerződő állam gondoskodjon róla, hogy a légi-jármű személyzeti tagok részére kibocsátott azonossági dokumentum a dokumentum felismeréshez és hitelesítéshez egyeztetett és megbízható alapot adjon, a Géppel Olvasható Utazási Dokumentumok (Machine Readable Travel Documents) Doc 9303-ban kikötöttek közül a megfelelő előírásoknak megfelelve biztosítva engedélyezett bejutást a légiforgalmi oldalra és a védelmileg korlátozott területekre. 4.2.8 Ajánlás. - A szerződő állam gondoskodjon róla, hogy a 4.2.4-ben előírt ellenőrzéseket rendszeresen megismételjék minden olyan személy esetében, aki a védelmileg korlátozott területekhez kíséret nélküli belépésre jogosított. 4.3 Légijárműre vonatkozó intézkedések 4.3.1 A szerződő állam köteles gondoskodni róla, hogy a kereskedelmi légi-szállításban résztvevő járatra kijelölt (originating) légi-jármű repülés előtti védelmi ellenőrzését, vagy védelmi átkutatását végrehajtsák. Az adott esetben az illetékes nemzeti hatóságok által végzett védelmi kockázat felmérésére alapozva kell meghatározni, hogy a védelmi ellenőrzés, vagy a védelmi átkutatás a megfelelő. 4.3.2 A szerződő állam gondoskodjon intézkedések megtételéről, amelyek biztosítják, hogy a kereskedelmi járat utasa a légijárművet bármikor is (végleg) elhagyva ne hagyjon tárgyakat a repülőgép fedélzetén. 4.3.3 A szerződő állam a kereskedelmi légi-szállító üzemeltetőitől megfelelő intézkedések megtételét követelje meg, amelyek révén megakadályozható, hogy a repülés tartamában engedéllyel nem rendelkező személy a pilótakabinba léphessen. Megjegyzés.- A kereskedelmi légi-szállításban résztvevő légijármű pilóta kabinjának védelmére vonatkozó rendelkezéseket a 6. Annex, I. Része, 13. Fejezetének 13.2 szakasza tartalmazza. 4.3.4 A szerződő állam köteles biztosítani, hogy a 4.3.1 tárgyát képező légijárművet az engedély nélküli hozzáféréssel szemben őrizzék attól a pillanattól kezdve, amikor a légijármű átvizsgálása, vagy átkutatása megkezdődik, egészen addig, amíg a légijármű elindul. 4.3.5 Ajánlás. - A szerződő állam gondoskodjon védelmi ellenőrzés kialakításáról, hogy megakadályozza a nem a védelmileg korlátozott területen tartózkodó légijárművel szembeni jogellenes cselekedeteket. 2007/70/II. szám 4.4 Az utasra és kabin poggyászára vonatkozó intézkedések 4.4.1 A szerződő állam köteles intézkedéseket hozni, amelyek révén biztosítható, hogy a kereskedelmi légi-szállítási üzemelésben utazását megkezdő (originating) utast, illetve kabin poggyászát szűrésnek vessék alá, mielőtt a védelmileg korlátozott területről induló légijárműre beszáll. 4.4.2 A szerződő állam köteles gondoskodni róla, hogy a kereskedelmi légi-szállítási üzemelést igénybevevő átszálló utast, illetve kabin poggyászát légijárműre beszállás előtt szűrésnek vessék alá, kivéve, ha más szerződő államokkal együttműködésben –amikor ez alkalmazhatóhitelesítő folyamatokat kialakítva és eljárások folyamatos bevezetésével biztosítja az ilyen utas és kabin poggyászának megfelelő szintű szűrését az utazás megkezdésének pontján és ezt követően azok védelmét a nem engedélyezett kapcsolatokkal szemben az utazás megkezdésének szűrő pontjától az átszálló állomásról induló légijárműig. Megjegyzés. – A témához tartozó útmutató anyag a „Védelmi kézikönyv a polgári repülés jogellenes cselekményekkel szembeni védelmezéséről” (Doc 8973 Bizalmas) –ben található. 4.4.3 A szerződő állam köteles gondoskodni róla, hogy a nemzetközi repülőterein a biztonsági szűrésen már átesett utast és kabin poggyászát a védelmi szűrő pont elhagyásától a légijárműre szállásig őrizzék a nem engedélyezett érintkezések létrejöttétől. Ha keveredés, vagy érintkezés jött létre, akkor a légijárműre beszállás előtt az érintett utasokat és kabin poggyászaikat újra szűrni kell. 4.4.4 A szerződő állam repülőterein köteles átszállásokkal kapcsolatos intézkedéseket kialakíttatni, hogy az átszálló utasok poggyászait megvédjék a nem engedélyezett érintkezésektől és megőrizzék az átszállási repülőtér védelmi rendszerének csorbítatlanságát. 4.5 A feladott poggyászra vonatkozó intézkedések 4.5.1 A szerződő állam köteles intézkedéseket hozni, amelyek révén biztosítható, hogy a kereskedelmi légi-szállítási üzemelésben utazását megkezdő (originating) feladott poggyászt a védelmileg korlátozott területről induló légijárműre rakodásuk előtt szűrésnek vessék alá. 4.5.2 A szerződő állam köteles gondoskodni róla, hogy a kereskedelmi légi-szállítási üzemelésben szállítandó feladott poggyászt a szűrés, vagy a szállító gondozásába átvételének pontjától kezdve –amelyik a korábbi- őrizzék a nem engedélyezett érintkezésekkel szemben egészen addig, amíg a szándék szerinti szállítását végző légijármű elindul. Ha a feladott poggyász érintetlensége veszélybe került, akkor azt légijárműre rakodás előtt újra szűrni kell. 4.5.3 A szerződő állam köteles intézkedésekkel biztosítani, hogy a kereskedelmi légiszállítás üzemeltetői ne szállítsák a légi-jármű fedélzetén nem tartózkodó utas poggyászát, kivéve, ha az utastól elválasztottan szállított poggyászt feladott poggyászként azonosították és kiegészítő szűrésnek vetették alá. 4.5.4 A szerződő állam köteles gondoskodni róla, hogy a kereskedelmi légi-szállítási üzemelésben átrakodott poggyászt légijárműre rakodás előtt szűrésnek vessék alá, kivéve, ha más szerződő államokkal együtmműködésben –amikor ez alkalmazható- hitelesítő folyamatokat 2007/70/II. szám kialakítva és eljárások folyamatos bevezetésével biztosítja az ilyen feladott poggyász szűrését a szállítás megkezdésének pontján és ezt követően annak védelmét a nem engedélyezett kapcsolatokkal szemben a szállítás megkezdésének repülőterétől az átrakodási állomásról induló légijárműig. Megjegyzés. – A témához tartozó útmutató anyag a „Védelmi kézikönyv a polgári repülés jogellenes cselekményekkel szembeni védelmezéséről” (Doc 8973 Bizalmas) –ben található. 4.5.5 A szerződő állam köteles biztosítani, hogy a kereskedelmi légi-szállításban résztvevő légijármű üzemeltetők a feladott poggyászok közül csak a „kísérettel rendelkező”, vagy „kíséret nélküli”-ként egyedileg azonosított, megfelelő szabvány szerint szűrt és a légi-szállító légijárművén való szállításra elfogadottakat szállítsák. Minden ilyen poggyászról nyilvántartást kell vezetni, miszerint ezen kritériumoknak megfelelt és az illető járaton való szállítása engedélyezett. 4.5.6 Ajánlás. - A szerződő állam alakítson ki az azonosítatlan poggyászoknak az illetékes nemzeti hatóságok védelmi kockázati felmérésével összhangban lévő kezelésére szolgáló eljárást 4.6 Az árura, postaküldeményre és egyéb javakra vonatkozó intézkedések 4.6.1 A szerződő állam köteles biztosítani, hogy az utasszállító kereskedelmi légi-szállítási üzemelésben alkalmazott légi-jármű fedélzetére rakodásuk előtt az áru- és a posta küldeményeket biztonsági ellenőrzésnek vessék alá. 4.6.2 A szerződő állam köteles biztosítani, hogy az utasszállító kereskedelmi légi-szállítási üzemelésben alkalmazott légi-jármű fedélzetén szállítandó áru- és postaküldeményt a nem engedélyezett érintkezéssel szemben őrizzék kezdve a védelmi szűrőponttól egészen a légijármű elindulásáig. 4.6.3 A szerződő állam köteles folyamatot kialakítani a szabályozott ügynökök jóváhagyására, ha a védelmi ellenőrzésben ilyen ügynökök érintettek. 4.6.4 A szerződő állam köteles biztosítani, hogy az üzemeltető csak akkor fogadjon el utasszállító kereskedelmi légi-szállítási üzemben alkalmazott légi-jármű fedélzetén történő szállításra áru-, vagy posta küldeményeket, ha azon küldemények védelmi biztonságosságáért egy szabályozott ügynök felelősséget vállal, illetve, ha az ilyen küldeményeket megfelelő védelmi ellenőrzések alá vetették. 4.6.5 A szerződő állam köteles biztosítani, hogy az utasszállító kereskedelmi légi-szállítási üzemelésben alkalmazott légi-jármű fedélzetén szállítandó utas ellátmány, készletek és üzemeltetői tartalékok megfelelő védelmi ellenőrzésen essenek át és azt követően a légijárműbe rakodásig őrizzék azokat. 4.6.7 Ajánlás. - A szerződő állam biztosítsa, hogy a teljes áruszállító légijárművön szállítani kívánt áru- és postaküldeményekre alkalmazott védelmi ellenőrzéseket az illetékes nemzeti hatóságok védelmi kockázati szint felmérésére alapozva határozzák meg. 2007/70/II. szám 4.7 Különleges utas kategóriákra vonatkozó intézkedések 4.7.1 A szerződő állam köteles a légiszállítók számára követelményeket előírni az erőszakra feltehetőleg kész és bírói-, vagy igazgatási eljárás miatt kényszerből utaztatott utas szállítására. Megjegyzés. – A témához tartozó útmutató anyag a „Védelmi kézikönyv a polgári repülés jogellenes cselekményekkel szembeni védelmezéséről” (Doc 8973 Bizalmas) –ben található. 4.7.2 A szerződő állam köteles biztosítani, hogy a felségterületéről utasszállító szolgáltatást nyújtó üzemeltető védelmi programjába a fedélzeti biztonságról gondoskodó intézkedéseket és eljárásokat foglaljon arra az esetre, amikor bírói-, vagy igazgatási eljárás miatt valamely személyt kényszerből utaztatnak. 4.7.3 Hogy megfelelő védelmi intézkedések legyenek alkalmazhatók, a szerződő állam köteles biztosítani, hogy a légi-jármű üzemeltető és a parancsnok pilóta értesítése megtörténjen olyan esetekben, amikor bírói-, vagy igazgatási eljárás miatt valamely személyt kényszerből utaztatnak. 4.7.4 A szerződő állam biztosítsa, hogy a fedélzeten feladatát teljesítő karhatalmi tiszt, vagy egyéb felhatalmazott személy fedélzeten fegyvert kizárólag az érintett államok törvényeivel összhangban kiadott különleges engedélyhez kötve viselhessen. 4.7.5 A szerződő állam vegye figyelembe bármely más államtól érkező és a kérelmező állam üzemeltetőinek légi-járművein fegyveres személy –beleértve a fedélzeti védelmi tisztet is - utazásának engedélyezésére vonatkozó kérelmeket. Az ilyenfajta utazásokat csak az összes érintett állam beleegyezése esetén engedélyezzék. 4.7.6 A szerződő állam biztosítsa, hogy fegyver szállítását bármely más esetben csak akkor engedélyezzék, ha felhatalmazott és kellő képesítéssel rendelkező személy megállapította, hogy a fegyver nincs töltve –ha ez alkalmazható-, illetve csak akkor, ha repülés során a fegyvert mindenki számára hozzáférhetetlen helyen helyezték el. 4.7.7 Ha a szerződő állam fedélzeti védelmi tiszt bevetéséről döntött, köteles gondoskodni róla, hogy a tiszt a légijármű fedélzeti biztonsági és védelmi vonzatait figyelembe véve különlegesen kiválasztott és kiképzett állami alkalmazott legyen, és bevetése az illetékes hatóság fenyegetettségi felmérésével összhangban történjen. Ilyen tisztek bevetését az összes érintett állammal egyeztetni kell és szigorú titokként kell kezelni. 4.7.8 A szerződő állam gondoskodni köteles róla, hogy a parancsnok pilótát értesítsék a fegyveres személyek számáról és hogy melyik üléseken kaptak helyet. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes